POZ

SMERNICA

Odľahčovacia služba

|  |  |  |  |
| --- | --- | --- | --- |
| Verzia | 01 | Platná od | 01.01.2020 |
| Revízia | 00 | Platná od |  |
| Počet výtlačkov | 01 | Registratúrna značka |  |
| Výtlačok číslo | 01 |  |  |

|  |  |  |  |
| --- | --- | --- | --- |
|  | Vypracoval | Posúdil | Schválil |
| Meno | Mgr. Jana Hadbavná,  Mgr. Slavomír Matfiak  PhDr. Kristína Cibríková | Mgr. Jana Hadbavná,  Mgr. Slavomír Matfiak  PhDr. Kristína Cibríková | JUDr.Vojtech Hintoš |
| Funkcia | Vedúci ÚSoK | Vedúca ÚSoK | riaditeľ |
| Dátum | 05.12.2019 | 06.12.2019 | 01.01.2020 |
| Podpis |  |  |  |

1. **Účel smernice a rozsah platnosti**

Tento interný dokument upravuje postup zariadenia sociálnych služieb VIA LUX DSS a ZpS, Andráščikova 2, 04001 Košice – Barca (ďalej len „zariadenie“) v zriaďovateľskej pôsobnosti Košického samosprávneho kraja pri poskytovaní odľahčovacej služby podľa § 54 zákona č. 448/2008 Z.z. o sociálnych službách v znení neskorších predpisov (ďalej len „zákon“) a v súlade so zákonom č. 455/1991 Zb. o živnostenskom podnikaní (živnostenský zákon) v znení neskorších predpisov.

**1.1. Účel smernice**

Účelom dokumentu je úprava a vymedzenie rozsahu a podmienok poskytovania odľahčovacej služby v zariadení v súlade so zákonom.

Zariadenie poskytuje sociálne služby podľa zákona a vykonáva odborné, obslužné a ďalšie činnosti, zabezpečuje vykonávanie týchto činností alebo utvára podmienky na ich vykonávanie v rozsahu ustanovenom zákonom, pre jednotlivé druhy sociálnej služby, ktoré poskytuje.

Zariadenie poskytuje 3 druhy sociálnych služieb pre cieľové skupiny prijímateľov sociálnych služieb v súlade so zápisom v registri poskytovateľov sociálnych služieb vedenom KSK.

1. DSS celoročnou pobytovou formou
2. ZpS celoročnou pobytovou formou
3. ŠZ celoročnou pobytovou formou a denný stacionár (kapacita 10 miest)
   1. **Rozsah platnosti**

Tento dokument je platný pre sociálnych pracovníkov, sestry a inštruktorov sociálnej rehabilitácie zariadenia

1. **Použité skratky a pojmy**
2. V predpise sú použité nasledovné skratky:

|  |  |
| --- | --- |
| ŠZ | Špecializované zariadenie |
| ZpS | Zariadenie pre seniorov |
| DSS | Domov sociálnych služieb |

1. Pojmy

|  |  |
| --- | --- |
| Zariadenie | VIA LUX DSS a ZpS |
| Zákon | Zákon č. 448/2008 Z.z. o sociálnych službách v znení neskorších predpisov |

1. **Popis**

Odľahčovacia služba je podporná sociálna služba poskytovaná fyzickej osobe, ktorá opatruje osobu s ťažkým zdravotným postihnutím v zmysle zákona č. [447/2008 Z. z.](https://www.slov-lex.sk/pravne-predpisy/SK/ZZ/2008/447/) o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov. Odľahčovacou službou sa poskytuje alebo zabezpečuje osobe s ťažkým zdravotným postihnutím sociálna služba, ktorú je zariadenie oprávnené poskytovať počas obdobia, v ktorom osoba, ktorá opatruje, nemôže opatrovanie vykonávať.

**ČL. 4 Cieľ**

Cieľom odľahčovacej služby je umožniť fyzickej osobe, ktorá opatruje, nevyhnutný odpočinok na účel udržania jej fyzického zdravia a duševného zdravia a prevencie jeho zhoršenia.

**Čl. 5 Dĺžka trvania odľahčovacej služby**

5.1. Odľahčovacia služba sa poskytuje na celé dni, najviac 30 dní v kalendárnom roku. Nevyčerpané dni odľahčovacej služby v kalendárnom roku nemožno poskytnúť v nasledujúcom kalendárnom roku. Počas poskytovania odľahčovacej služby je zaradenie povinné v rámci svojich možnosti poskytnúť alebo zabezpečiť fyzickej osobe s ťažkým zdravotným postihnutím sociálnu službu podľa jej výberu, ambulantnú sociálnu službu alebo pobytovú sociálnu službu v rozsahu najmenej 12 hodín denne.

5.2. Ak fyzická osoba, ktorá opatruje osobu s ťažkým zdravotným postihnutím poberá peňažný príspevok z ÚPSVaR na opatrovanie len za časť kalendárneho roka, poskytuje sa jej odľahčovacia služba v pomernej časti z rozsahu 30 dní. Pri určení pomernej časti sa aj časť dňa považuje za celý deň.

**Čl. 6 Podmienka poskytnutia odľahčovacej služby**

Podmienkou nároku na poskytnutie odľahčovacej služby je posudok vydaný príslušným úradom práce. V prípade, že v posudku nie je určený stupeň odkázanosti, takto posúdený opatrovaný sa považuje za fyzickú osobu odkázanú na pomoc inej fyzickej osoby v rozsahu najvyššieho stupňa odkázanosti pre daný druh sociálnej služby.

**Čl. 7 Zabezpečenie odľahčovacej služby**

7.1. Odľahčovacia služba sa poskytne opatrovanej osobe v zariadení formou sociálnej služby, ktorú dané zariadenie poskytuje v súlade s registrom poskytovateľov sociálnych služieb a s cieľovými skupinami, ktorým sa služba v zariadení poskytuje a ktoré má poskytovateľ zapísané v registri poskytovateľov sociálnych služieb vedenom KSK

7.2. Odľahčovacia služba sa poskytne iba v prípade, ak má zariadenie na požadovaný čas voľné miesto. Voľné miesto môže vzniknúť z dôvodov:

* dočasne neobsadeného lôžka (napr. do doby stanoveného prijatia nového prijímateľa soc. služby z evidencie čakateľov)
* neobsadeného lôžka z dôvodu hospitalizácie prijímateľa sociálnej služby, odchodu zo zariadenia napr. k príbuzným a pod.; v tomto prípade musí s obsadením lôžka počas svojej neprítomnosti prijímateľ sociálnej služby súhlasiť.

**Čl. 8 Žiadosť o poskytnutie odľahčovacej služby**

Odľahčovania služba sa poskytuje na základe podania písomnej žiadosti. Písomnú žiadosť o poskytnutie odľahčovacej služby podáva záujemca (t.j. osoba, ktorá poskytuje opatrovanie). Žiadosť je možné podať poštou alebo osobne v podateľni zariadenia. Žiadosť o poskytnutie odľahčovacej služby tvorí prílohu č. 1 toho dokumentu.

V žiadosti sa uvedie:

1. meno, priezvisko, bydlisko žiadateľa o poskytnutie odľahčovacej služby (t.j. osoby, ktorá poskytuje opatrovanie) a telefónny kontakt,
2. meno, priezvisko, dátum narodenia, stupeň odkázanosti fyzickej osoby, ktorej sa má poskytnúť sociálna služba, ak jej bol posudkom určený. K žiadosti je žiadateľ povinný priložiť:

* fotokópiu posudku vydaného príslušným úradom práce, sociálnych vecí a rodiny, v ktorom je uvedený stupeň odkázanosti (ak bol posudkom určený),
* potvrdenie príslušného úradu práce, sociálnych vecí a rodiny o vyplácaní peňažného príspevku na opatrovanie (príp. kópiu rozhodnutia),
* čestné prehlásenie osoby, ktorej nevznikol nárok na poberanie peňažného príspevku na opatrovanie fyzickej osoby s ťažkým zdravotným postihnutím, spolu s kópiou rozhodnutia príslušného úradu práce, sociálnych vecí a rodiny, že mu príspevok na opatrovanie nebol priznaný,
* potvrdenie o príjme fyzickej osoby, ktorej sa bude poskytovať sociálna služba.
* Žiadosť o zabezpečenie odľahčovacej služby sa po prijatí zaeviduje v zmysle spisového poriadku zariadenia.
* V prípade, že žiadosť neobsahuje všetky potrebné náležitosti, vyzve príslušný pracovník zariadenia žiadateľa na doplnenie žiadosti.
* V prípade, že žiadosť obsahuje všetky potrebné náležitosti a zariadenie disponuje voľným miestom, dohodne zodpovedný pracovník termín nástupu fyzickej osoby (t.j. opatrovanej osoby) a zašle (e-mailom), poštou alebo odovzdá osobne zoznam ďalších náležitostí, ktoré sú potrebné pri nástupe do zariadenia (potvrdenie o bezinfekčnosti, zoznam užívaných liekov, samotné lieky, výpis zo zdravotnej dokumentácia, tel. kontakt na ošetrujúcich lekárov podľa potreby, podpísané informované súhlasy).
* Ak o zabezpečenie odľahčovacej služby požiada zariadenie obec, postupuje zariadenie podľa tohto usmernenia.
* Presný zoznam náležitostí potrebných k poskytnutiu odľahčovacej služby je uvedený v prílohe č. 2 toho dokumentu.

**Čl. 9 Zmluva o poskytovaní odľahčovacej služby**

Pri nástupe do zariadenia sa s fyzickou osobou, resp. jej zákonným zástupcom, splnomocnencom, opatrovníkom, uzatvorí zmluva o poskytovaní sociálnych služieb, v ktorej sa o.i. náležitostí uvedených v § 74 zákona uvedie aj čas poskytovania sociálnej služby od - do.

Počas poskytovania sociálnej služby sa táto fyzická osoba považuje za prijímateľa sociálnej služby a vzťahujú sa na ňu všetky práva a povinnosti vyplývajúce so zákona a interných predpisov zariadenia.

**Čl. 10 Úhrada za odľahčovaciu službu**

Výška úhrady za poskytované sociálne služby je vypočítaná v súlade so Všeobecne záväzným nariadením Košického samosprávneho kraja o výške úhrady za sociálnu službu, o spôsobe jej určenia a platenia v zariadeniach sociálnych služieb v zriaďovateľskej pôsobnosti Košického samosprávneho kraja č. 17/2012 v znení neskorších zmien a doplnkov.

**Prílohy**

|  |  |  |
| --- | --- | --- |
| **Príloha č.** | **Názov** | **Typ** |
| **01** | Žiadosť o poskytnutie odľahčovacej služby | Formulár |
| **02** | Zoznam náležitostí potrebných k poskytnutiu odľahčovacej služby |  |
| **03** |  |  |